ধর্মতলায় অনশনমঞ্চে চার চিকিৎসকের দল পাঠাল রাজ্য

কলকাতা: ধর্মতলায় অনশনমঞ্চে চার চিকিৎসকের দল পাঠাল রাজ্য। অনশনকারীদের স্বাস্থ্যের অবস্থা দেখতেই বৃহস্পতিবার সন্ধ্যায় জন চিকিৎসকের বিশেষ দল পাঠাল এসএসকেএম হাসপাতাল (SSKM Hospital)। সাত জন অনশনকারীরই স্বাস্থ্য পরীক্ষা করেন তারা। মেডিক্যাল টিম গঠনের কথা লালবাজারে জানানো হয়েছে। ওই দলে রয়েছেন এসএসকেএম হাসপাতালের জেনারেল মেডিসিনের চিকিৎসক নীলাদ্রি সরকার, নিউরো মেডিসিনের চিকিৎসক অতনু বিশ্বাস, জেনারেল সার্জারির ডিকে সরকার, কার্ডিয়োলজি বিভাগের গৌরাঙ্গ সরকার।

আরও পড়ুন: ত্রিধারায় ধৃত ৯ জনকে ৭ দিনের পুলিশি হেফাজতের নির্দেশ আদালতের

১১৩ ঘণ্টা পেরিয়ে যাওয়ার পরও এখনও অনশনে অনড় ডাক্তাররা (Junior Doctor Hunger Strike)। সরকারের সঙ্গে বৈঠক থেকে সমাধানসূত্র মেলেনি। অনশন দীর্ঘতর হবে বলে হুঁশিয়ারি দিয়েছেন তাঁরা। জানা যাচ্ছে, অনশনকারীদের শারীরিক অবস্থার ধীরে ধীরে অবনতি হচ্ছে। তাতে উদ্বিগ্ন সিনিয়র চিকিৎসক থেকে পুলিশ সকলেই। জুনিয়র ডাক্তার অনিকেত মাহাতোর (Junior Doctor Aniket Mahato Sick) শারীরিক অবস্থা আশঙ্কাজনক। কিডনি ও লিভারে প্রভাব পড়েছে। কিন্তু তিনি হাসপাতালে যাতা চাইচ্ছন না। অনিকেতের চিকিৎসার জন্য প্রস্তুত রাখা হয়েছে অ্যাম্বুলেন্স, আইসিইউ। আরজি করের ডাক্তার সৈকত নিয়োগী বলেন, অনিকেতের অবস্থা অন্যান্যদের থেকে বেশি আশঙ্কাজনক। অনশনের পঞ্চম দিনে স্বাস্থ্যের অবনতি অনশনকারী চিকিৎসদের।