মেডিক্যাল কলেজগুলির নিরাপত্তায় বরাদ্দ ৪০ কোটি

কলকাতা: মেডিক্যাল কলেজগুলির নিরাপত্তার জন্য স্বাস্থ্য দফতরকে (WB Health Department ) প্রথম পর্যায়ে ৪০ কোটি অর্থ বরাদ্দ করল অর্থ দফতর। রাজ্যজুড়ে ২৮টি মেডিক্যাল কলেজ, ইনস্টিটিউট মিলিয়ে প্রায় ৭ হাজার সিসিটিভির প্রয়োজন। প্রয়োজন ৯০০টি রেস্ট রুম, প্রায় ২হাজার সিকিউরিটির। রাজ্যজুড়ে ২৮টি মেডিক্যাল কলেজ ও ইনস্টিটিউটের এমনই রিপোর্ট প্রকাশ্যে এসেছে। সেই রিপোর্ট নবান্নে পাঠিয়েছিল স্বাস্থ্য দফতর। তারপর ও মেডিক্যাল কলেজ গুলির নিরাপত্তা মজবুত করতেই অর্থ বরাদ্দ করল অর্থ দফতর।

আরও পড়ুন: বর্ধমান মেডিক্যাল থেকে বিরূপাক্ষকে সরাল স্বাস্থ্য ভবন

স্বাস্থ্য দফতরের রিপোর্টে বলা হয়েছে, একাধিক মেডিক্যাল কলেজের সিসিটিভি (Medical College CCTV) রয়েছে, কিন্তু সংখ্যায় কম। নিরাপত্তার স্বার্থে সেই মেডিক্যাল কলেজে সিসিটিভি বাড়ানোর কথা বলেছিল কর্তৃপক্ষ। অনেক মেডিক্যাল কলেজেই আবার পর্যাপ্ত সিসিটিভি না থাকার কথা ও বলা হয়েছে রিপোর্টে। সব থেকে বেশি সিসিটিভির আবেদন এসেছে বাঁকুড়া মেডিক্যাল কলেজ (Bankura Medical College), এসএসকেএম হাসপাতাল (SSKM Hospital), মুর্শিদাবাদ মেডিক্যাল কলেজ (Murshidabad Medical College) সহ কয়েকটি হাসপাতাল থেকে। অনুমোদন আসার পরেই মেডিক্যাল কলেজ গুলিকে টেন্ডার করার প্রয়োজনীয় প্রক্রিয়া শুরু করার নির্দেশ দেওয়া হয়েছে। দ্রুত প্রক্রিয়া শুরু করার নির্দেশ দিল স্বাস্থ্য দফতর।