জাল সার্টিফিকেট নিয়ে ডাক্তারি পড়ার অভিযোগ

কলকাতা: এসএসকেএম হাসপাতালে (SSKM Hospital) জাল সার্টিফিকেট নিয়ে ডাক্তারি পড়ার (Fake MBBS Student) অভিযোগ। জাল সার্টিফিকেট ব্যবহার করে ডাক্তারি পড়ার অভিযোগ উঠেছে, যা নিয়ে বেশ আলোড়ন তৈরি হয়েছে। অভিযোগ পেয়ে তৎপর রাজ্যের অনগ্রসর শ্রেণী কল্যাণ দফতর। এসএসকেএম হাসপাতালে কর্তৃপক্ষের জবাব তলব। ওই পড়ুয়ার জাতিগত শংসাপত্র আসল না ভুয়ো? তা জানতে চায় রাজ্যের অনগ্রসর শ্রেণী কল্যাণ দফতর। এর আগে ডায়মন্ডহারবার মেডিক্যাল কলেজে এক পড়ুয়ার জাল সার্টিফিকেট (Fake Certificate) নিয়ে পড়ার অভিযোগে তার ভর্তি প্রক্রিয়াই বাতিল করা হয়েছে। এবার এসএসকেএম হাসপাতাল এও এই অভিযোগ উঠেছে বলেই সূত্রের খবর।

আরও পড়ুন: চাকরি বাতিল, চাকরিহারাদের জেলায় জেলায় DI অফিস ঘেরাও, রণক্ষেত্র কসবা

প্রসঙ্গত, কয়েকমাস আগেই কাকদ্বীপে ডাক্তারি পড়ুয়ার বাড়িতে ইডি তল্লাশি চালিয়েছিল। অনাবাসী কোটায় ডাক্তারিতে ভর্তি নিয়ে দুর্নীতির অভিযোগের তদন্তে এ দিন রাজ্যের বিভিন্ন জায়গায় তদন্ত চালায় ইডি। অনাবাসী ভারতীয় কোটায় ডাক্তারিতে ভর্তির জন্য প্রয়োজন ‘এনআরআই স্পনসরশিপ’। সঙ্গে দরকার ‘এম্ব্যাসি সার্টিফিকেট’।এখানেই জালিয়াতি হয়েছে বলে অভিযোগ। জাল সার্টিফিকেট দিয়ে স্পনসরশিপ দেখিয়ে এনআরআই কোটায় ভর্তির অভিযোগ উঠেছে কয়েকটি বেসরকারি মেডিক্যাল কলেজের বিরুদ্ধে। ডায়মন্ড হারবার মেডিক্যাল কলেজে সার্টিফিকেট বিতর্ক তৈরি হয়েছিল। একই ডাক্তারি পড়ুয়ার SC এবং ST সার্টিফিকেট। ST সার্টিফিকেটে মেডিক্যালে ভরতি পড়ুয়া।